પ્રિયંકા ચોપરાની હોલિવૂડ ડેબ્યૂ ફિલ્મ બેવૉચને મિક્સ રિવ્યૂ મળ્યાં છે. જો કે, તેનાથી નિરાશ થયા વગર પ્રિયંકા આગળ વધવાના રસ્તા શોધી રહી છે. બેવૉચ પછી તુરંત બાદ પ્રિયંકાએ બીજી બે હોલિવૂડ ફિલ્મો સાઇન કરી લીધી છે. બોલિવૂડમાં પ્રિયંકાની આતુરતાથી રાહ જોવાય છે, પરંતુ પ્રિયંકાને હજુ હોલિવૂડ ફિલ્મો કરવામાં જ વધારે રસ હોય તેમ લાગી રહ્યું છે. તેના રિસન્ટ ઇન્ટરવ્યૂમાં તેણે હોલિવૂડ ફિલ્મમાં સુપરહીરોનો રોલ પ્લે કરવાની ઇચ્છા વ્યક્ત કરી છે.